פינה באוש

פיליפינה "פינה" באוש (בגרמנית: Philippina "Pina" Bausch;‏ 27 ביולי 1940 – 30 ביוני 2009) הייתה רקדנית וכוריאוגרפית של מחול מודרני, שהשפיעה מאוד על סגנון הריקוד תיאטרון מחול. הייתה המנהלת האומנותית והכוריאוגרפית של להקת "Tanztheater Wuppertal Pina Bausch" (תיאטרון המחול של פינה באוש בוופרטל), מוופרטל שבגרמניה. ללהקה רפרטואר נרחב של יצירות מקוריות, והיא מרבה לצאת לסיבובי הופעות ברחבי העולם. פינה באוש נולדה בזולינגן שבגרמניה והחלה לרקוד מגיל צעיר. ב-1955 החלה ללמוד באקדמיית פולקוואנג באסן, שאותה ניהל קורט יוס, שהיה הכוריאוגרף החשוב ביותר בגרמניה דאז, והיה אחד המייסדים של זרם הריקוד האקספרסיוניסטי הגרמני. לאחר סיום לימודיה זכתה במלגה והמשיכה ללמוד בבית הספר ג'וליארד שבניו יורק ב-1960. עם מוריה נמנים אנתוני טיודור(אנ'), חוזה לימון, אנה סוקולוב ופול טיילור. בניו יורק הופיעה עם פול סנסדרו(אנ') ולהקת המחול של דוניה פיור(אנ'), עם הבלט האמריקאי החדש (New American Ballet), והייתה חברת להקת הבלט של המטרופוליטן אופרה. ב-1962 הצטרפה ללהקת בלט פולקוונג של קורט יוס(אנ'), שזה מכבר קמה. היא רקדה כסוליסטית וסייעה ליוס בעיצוב קטעי מחול רבים, לפני שביצעה את יצירתה הראשונה ככוריאוגרפית ב-1968. ב-1969 ירשה את יוס כמנהלת אמנותית. ב-1972 מונתה למנהלת האמנותית של בלט האופרה של וופרטל, ששינה מאוחר יותר את שמו לתיאטרון המחול של פינה באוש. באוש שילבה בעבודתה הומור עם עצב, ניתן למצוא אינטראקציה בין גבר לאישה בנושאים שונים לאורך עבודתה. יצירתה הידועה "קפה מילר" (אנ') מוצגת בפתיחת הסרט הפופולרי "דבר אליה" של הבמאי פדרו אלמודובר, ויצירה נוספת שלה מוצגת בסיומו של הסרט. המחול שלה מורכב מקטעים קצרים של דיאלוג ותנועה, לעיתים באופן סוריאליסטי. היא הרבתה להשתמש בביצוע אותו הקטע. הפקותיה הגדולות התאפיינו בעיצוב תפאורה מוקפד ובמוזיקה אקלקטית. הייתה נשואה לרולף בורזיק ההולנדי, מעצב תפאורה שנפטר ב-1980. בורזיק השפיע במידה משמעותית על סגנונו החזותי של זרם תיאטרון המחול כבר מראשיתו, ומימן את באוש בשנותיה הראשונות עד שלהקתה זכתה להכרה בינלאומית, מעט לפני מותו. ב-2008 קיבלה באוש את פרס גתה. ב-30 ביוני 2009 נפטרה בגרמניה ממחלת הסרטן, ימים ספורים לאחר שאובחנה, והיא בת 68 שנים. לי ינור יצרה את הסרט "קפה עם פינה" העוסק ביצירתה של באוש. הבמאית אן לינסל יצרה סרט תיעודי בשם "חלומות ריקוד - בני נוער מבצעים את ‘אזור מגע' של פינה באוש", על חייה של פינה באוש. הבמאי וים ונדרס יצר את סרט הקולנוע בתלת-ממד "פינה" העוסק ביצירתה. נורברט סרבוס, פינה באוש: תיאטרון המחול, הוצאת אסיה, מגרמנית: איה ברויאר, תשע"ב 2012. מדיה וקבצים בנושא פינה באוש בוויקישיתוף אתר האינטרנט הרשמי של פינה באוש הרצאות הנשיא של אוניברסיטת סטנפורד במדעי הרוח והאמנויות: "פינה באוש: חייה ועבודה" תיאטרון המחול של וופרטל: ביוגרפיה של פינה באוש פרופיל, גארדיאן www.ballet.co.uk הדפסה מחודשת של ראיון נדיר עם ואלרי לוסון שהופיעה לראשונה בסידני מורנינג הראלד ביולי 2000 שירה דוברינסקי - עבודה, פינה באוש פינה באוש: 50 כוראוגרפים של הריקוד בן זמננו מאיה נסטלבאום, פריז, אהבה מעבר לפינה, גלובס, 14 בינואר 2009 סרטון וידאו המציג מחול של פינה באוש, יו טיוב יונת רוטמן, שפת הבלט הקלאסי ב"ציפורנים" של פינה באוש, אוקטובר 2008 גיורא מנור, ביקורת הריקוד: פינה באוש משתעשעת, בכורה בלהקת וופרטאל גלעד רייך, ‏מיושן במובן הטוב של המילה, באתר גלובס, 27 בנובמבר 2003 מרב יודילוביץ', הכוריאוגרפית פינה באוש הלכה לעולמה, באתר ynet, 30 ביוני 2009 מרב יודילוביץ', היא הייתה הקיסרית הלבנה, באתר ynet, 1 ביולי 2009 ערן סויסה, הלכה לעולמה פינה באוש, באתר nrg‏, 1 ביולי 2009 חגית פלג-רותם, ‏פינה באוש - 1940–2009, באתר גלובס, 1 ביולי 2009 רוני דורי, עכבר העיר אונליין, עולם המחול נפרד מפינה באוש, באתר הארץ, 2 ביולי 2009 שרון צוקרמן, אבן פינה: הספד לגאונת מחול, nrg ‏, 13 ביולי 2009 מרב יודילוביץ', למצוא את הכוח בפינה באוש, באתר ynet, 15 ביולי 2009 הניה רוטנברג, "תיאטרון המחול של פינה באוש." באתר קולות המחול, 28 במרץ 2010. אלעד סמורזיק, האופסימיסטית: יסודות המחול של פינה באוש, באתר הארץ, 13 ביוני 2012 שלומית כהן-אסיף, "פינה באוש: תיאטרון המחול ": לרקוד, לרקוד, לרקוד , באתר הארץ, 17 ביולי 2012 נורברט סרבוס, חלק מראיון שנערך עם פינה באוש ב–16 בפברואר, באתר הארץ, 17 ביולי 2012 פינה באוש, באתר "Find a Grave" (באנגלית) פינה באוש, במסד הנתונים הקולנועיים IMDb (באנגלית) פינה באוש, באתר AllMovie (באנגלית) פינה באוש, במסד הנתונים הקולנועיים KinoPoisk (ברוסית) פינה באוש, באתר MusicBrainz (באנגלית) פינה באוש, באתר Discogs (באנגלית) סרט תיעודי, קפה עם פינה סמדר שפי, מסע עם פינה באוש, באתר הארץ, 6 ביולי 2006 אלעד סמורזיק, עכבר העיר אונליין, מבט קולנועי על יצירתה של פינה באוש, באתר הארץ, 7 ביולי 2010 אלעד סמורזיק, מחול אחרון, באתר הארץ, 12 בספטמבר 2011 אורי קליין, מסע פרדוקסלי אל התנועה, באתר הארץ, 12 בספטמבר 2011 רות אשל, ראשי פסלים רוקדים, באתר הארץ, 12 בספטמבר 2011